Siiri on üks paljudest, kes riputas oma mobiiltelefoni numbri internetti üles lootuses, et saab võidust puudu oleva rattaraami korgi osta. «Mitte keegi ei ole mulle veel korki müüa pakkunud,» tunnistab naine, kuid ei taha öelda, kui palju ta oleks nõus korgi eest maksma. «Ma ei ole küll meeleheitel, aga me oleme neid pudeleid tõesti palju ostnud, üle viiekümne. Kraanikausist alla ma seda jooki ei kalla, joon kokakoola light'i, tütar Fantat. Meil on korke tõesti terve virn. Mul on juba kahtlus, kas seda korki üldse on. Põhiliselt tulevad korkidena kätte vaid rattad ja sadulad.»